Padul (Granada)

Ista articlo ye sobre un municipio d'a provincia de Granada; ta lo paúl u marchal, se veiga Paúl.

Padul ye un municipio andaluz situau en a comarca d'o Valle de Lecrín en a provincia de Granada. A suya población ye de 7.961 habitants (2007) en una superficie de 89 km² con una densidat de población de 89,45 hab/km².

 Cheografía 
Ye situato en una cuenca marguinal que s'ha fundito a lo mesmo tiempo que s'ha alzato Sierra Nevada. Esta cuenca sedimentaria encara ye subsident. Bi ha una lacuna dita Laguna de Padul, reducita a una serie de terrenos paulencos dimpués de bellas prebatinas de desecación. En ixa lacuna sedimentó turba y bi n'ha explotacions.

 Toponimia 
L'orichen d'o toponimo mozarabe Padul fa referencia a la lacuna y se relaciona con a palabra aragonesa paúl y pro que si que con los toponimos d'o tipo Paúl u Pauls que bi ha en aragonés y catalán. La palabra aragonesa Paul y la mozarabe meridional Padul provienen d'a palabra latina PALUS, PALUDIS presa a traviés de l'acusativo PALUDE(M), con metatesi PADULE.

En tiempos d'os reis nazarins, Ibn al-Khatib replega lo toponimo Al-Badul (pareixito a Baduls en a Uerba), escrito con B por no haber-ie P en idioma arabe.

En o sieglo XVI, en os escritos locals en castellano ya se lei Padul.

Categoría:Localidaz d'a provincia de Granada